249 



og udsender, naar den nærmer sig Overfladen, til begge 

 Sider store ved Grunden blæreformig udvidede Blade. 

 Denne bladbærende Deel holdes svømmende i Vandspeilet 

 ved de pæreform ige, luftfyldte Blærer, og den hele Plante 

 opnaaer den umaadelige Længde af 300, ja indtil 500 Fod, 

 saa at den i denne Henseende endog betydeHg overgaaer 

 det californiske F\æmpetræ. Pæretangen voxer baade i 

 Fjordenes rolige Vande og paa Steder, hvor den er udsat 

 for de voldsomste Brændinger; men den bidrager ikke 

 lidet til at gjøre Seiladsen langs Sydamerikas Kyst min- 

 dre farlig, hvor den overklæder de skjulte Skjær og saa- 

 ledes allerede i lang Afstand angiver disses Nærværelse i 

 Dybet, og mange Skibe ere blevne frelste fra Undergang 

 ved disse naturlige Lodsmærker. Ogsaa i det aabne Hav 

 træffes den mange Steder svømmende paa Overfladen i 

 store Masser ligesom Sargassotangen i Atlanterhavet. 

 Lessonierne udmærke sig ved en paafaldende Lighed 

 med visse Træformer. De have nemlig 5 — 10 Fod høie, 

 armtykke , i Enden gaffelformig deelte Stammer *J, og fra 

 Enden af Grenene hænge de 1 — 3 Fod lange liniedannede 

 Blade ned. Dur\illæerne ligne de nordlige Haves Lami- 

 narier, men en enkelt Plante er med sit 10 Fod lange 

 Løv undertiden saa tung, at en Mand neppe kan løfte 

 den. **) Det frembyder et i høieste Grad underholdende 

 Skue fra en Baad i roligt Veir at betragte disse under- 

 søiske Tangskove med deres uendeUge Vrimmel af Dyr, 



*) stammen bliver ved Indtørring ligesaa haard som Horn og kan 

 benyUes paa samme Maade som denne Substants. 



**) Navnlig Durvillæa utilis, hvis Løv benyttes af Beboerne ved Chilis 

 Kyst som Næringsmiddel. Durvillæa voxer fra den 65° s. Br. til 

 Valparaisos Bredegrad (33°) og paa Ostsiden af Amerika til 65*^. 

 Macrocystis har en langt større Udbredning. Den forekommer 



